《次新淦》
唐代·刘琏

柳条日以青，雪消春水煖。溯流何儃佪，又见白日晚。

山光与水色，取适兴不浅。开户面大江，凭轩见孤巘。

云端野烧明，天际归舟远。忧来觉时遥，欢去知星短。

安行复饱食，使我颜色腼。进德思乾乾，匪躬怀蹇蹇。

持此慰吾心，庶以善自勉。

作者简介：刘琏（1348—1379）字孟藻，浙江青田(今属文成)人，刘基之长子。生于元惠宗至正八年，卒于明太祖洪武十二年，年三十二岁。有文行。洪武十年，（1377）为考功监丞，兼试监察御史。出为江西布政司右参政，为胡惟庸党所胁，堕井死。琏工诗，词旨高雅。而运思深挚。著有自怡集一卷，《四库总目》行于世。